**Santo Georgios** (Yunani: Γεώργιοςcode: el is deprecated , *Geṓrgios*; Latin: **Georgius**code: la is deprecated  - bahasa Inggeris: **Saint George**; meninggal pada 23 April 303 ) merupakan seorang askar bangsa Yunani Cappadocia yang berkhidmat sebagai seorang Pengawal Praetoria untuk Maharaja Diocletian; beliau dijatuhi hukuman mati kerana enggan menafikan iman Kristiannya. Dia menjadi salah seorang santo dan martir paling dihormati dalam agama Kristian. 

Santo ini banyak dijadikan sebagai tokoh penaung untuk sebilangan negara dan negeri (terutamanya England, Habsyah, Georgia dan Catalonia), bandar, universiti dan organisasi tertentu.

Riwayat hidup
-------------

Riwayat hidupnya diceritakan dalam beberapa keadaan yang berbeza: ada dua versi utama: 

* masyarakat Yunani
* versi Latin

Kedua-duanya penceritaan ini boleh dikesan seawal abad ke-5 atau ke-6. Penghormatan orang suci pada abad ke-5 dengan kepastian, dan mungkin masih ke ke-4.

### Versi Yunani

Saint George, 12th century fresco in Staraya Ladoga
Georgios dilahirkan dalam kalangan masyarakat Kristian Yunani, di Cappadocia. Bapanya meninggal sebagai martir ketika George berusia empat belas tahun, dan ibunya kembali dengan George ke tanah airnya di Syria Palaestina.  ibunya pula meninggal dunia beberapa tahun kemudian. Georgios pergi ke ibukota Nicomedia untuk menyertai tentera Rom. Beliau dianiaya oleh seorang *Dadianus* - menurut suatu versi lama penceritaan ini, nama tersebut dipadankan kepada Diocletian maka bisa disimpulkan bahawa Georgios mati diseksa dalam pemerintahan maharaja tersebut pada 303M. Penetapan di Nicomedia juga sekunder, dan tidak konsisten dengan kultus terawal orang suci yang terletak di Diospolis.

Georgios dihukum pancung pada 23 April 303. Maharani Alexandra yang menyaksikan hukuman tersebut menjadi terkesan dengan kejadian ini sehingga memeluk agama Kristian tidak lama kemudian. Mayat Georgios dibawa ke Lydda untuk dikebumikan, di sanalah beliau menjadi diagungkan para penganut Kristian sebagai seorang yang rela mati mempertahankan agamanya.

### Versi Latin

Penceritaan dalam *Acta Sancti Georgii* (abad ke-6) hampir mirip penceritaan Yunani namun maharaja yang menyeksanya diberi nama *Dacian, Maharaja Persia*. George tinggal dan mati di Melitene di Cappadocia. Kematiannya diceritakan lebih teliti di mana beliau diseksa lebih daripada dua puluh kali selama tujuh tahun. Selama tempoh ini juga, sebanyak 40,900 orang penyembah berhala memuluk agama Kristian, termasuk permaisuri Alexandra. Apabila Georgius akhirnya meninggal dunia, Dacian menjadi mangsa suatu angin badai api. 

Dalam beberapa versi lainnya, ada yang menyatakan Maharaja Decius atau seorang hakim yang bernama Dacian yang berkhidmat di bawah Diocletian yang menyeksa askar tersebut.

### Penceritaan di dunia Islam

Terdapat beberapa penceritaan dalam dunia Islam yang menerangkan mengenai seorang tokoh yang dilihat miripnya (diberi nama bahasa Arab *Jiriyas* atau *Girgus* - جرجسcode: ar is deprecated ). Sumber-sumber ini menyatakan bahawa beliau datang dalam kalangan sekumpulan orang yang mengenali sahabat atau pengikut Nabi Isa. 

Beliau digambarkan sebagai seorang saudagar kaya yang menentang pembinaan sebuah patung dewa Apollo oleh Dadan, seorang raja yang memerintah kota Mosul pada ketika itu. Jiriyas diseksa berkali-kali tanpa belas kasihan serta dipenjarakan namun diringankan sakitnya oleh para malaikat. Jiriyas akhirnya mendedahkan bahawa berhala-berhala itu dimasuki Iblis, namun telah mati syahid saat kota itu dihancurkan suatu hujan api diturunkan Allah.

Penyanjungan
------------

Tokoh ini sangat disanjungi baik dalam mazhab-mazhab gereja Barat dan Timur sehingga dinampakkan di seluruh dunia. Nama beliau turut dijadikan nama orang dan tempat terkenal baik secara langsung mahupun tidak langsung.

Beliau paling utamanya dijadikan santo penaung negeri England. Suatu bendera yang menggambarkannya iaitu "Salib Santo George" (*Saint George's Cross*) - sebuah salib merah atas latar putih - dijadikan bendera kebangsaan negeri itu, malah dimasukkan dalam bendera Union Flag yang dipakai United Kingdom serta kawasan yang dijajah atau dinaunginya seperti Australia dan New Zealand. Tokoh ini turut dijadikan santo penaung kerabat diraja British sejak abad ke-14.

Tokoh ini turut dijadikan santo penaung Habsyah, lebih-lebih lagi sebagai tokoh utama dalam Gereja Ortodoks Habsyi yang digambarkan pada gereja-gereja sana. 

Negara Georgia yang terletak di selatan Caucasus, Asia Tengah turut menyanjungi beliau: sebanyak 365 buah gereja dinamakan sempena tokoh ini di negara tersebut, bukan sahaja sebagai mewakili bilangan setiap hari dalam setahun malah memperingati keadaan mayat Georgios yang mati dikerat-kerat kepada bahagian sebilangan demikian setelah tewas dalam suatu peperangan, dan setiap bahagian tersebut ditabur di serata Georgia.. Walau bagaimanapun, nama negara tersebut tidaklah sempena orang ini - nama negara ini dalam bahasa masyarakat setempat ia adalah *Sakartvelo.* (საქართველო), manakala nama ia dalam bahasa Inggeris dinamakan daripada perkataan *Gurj*, ia berakar daripada perkataan bahasa Parsi *gurj* atau *gurjān* yang bermaksud "serigala".

### Galeri

* Kepingan duit zaman Manuel I Komnenospada abad ke-12Kepingan duit zaman Manuel I Komnenos  
pada abad ke-12
* Gambaran Georgios di sebuah gereja di bandar Lalibela, HabsyahGambaran Georgios di sebuah gereja di bandar Lalibela, Habsyah
* Gambaran Santo Georgios menombak naga dalam manuskrip Legenda Aurea, tarikh 1348 (BNF Français 241, fol. 101v.)Gambaran Santo Georgios menombak naga dalam manuskrip Legenda Aurea, tarikh 1348 (BNF Français 241, fol. 101v.)

* Salib Santo George (St. George's Cross) yang dijadikan bendera negeri England.Salib Santo George (*St. George's Cross*) yang dijadikan bendera negeri England.
* Menara bertugu Santo Georgios di Tbilisi, Republik GeorgiaMenara bertugu Santo Georgios di Tbilisi, Republik Georgia

Lihat juga
----------

* Hari Santo George
* Santo George melawan naga

Rujukan
-------

1. ↑  Foakes-Jackson, FJ (2005), *A History of the Christian Church*, Cosimo Press, m/s. 461, ISBN 1-59605-452-2.
2. ↑  Ball, Ann (2003), *Encyclopedia of Catholic Devotions and Practices*, m/s. 568, ISBN 0-87973-910-X.
3. ↑  Otto Friedrich August Meinardus, *Two Thousand Years of Coptic Christianity* (1999), p. 315.
4. ↑  *Acta Sanctorum Aprilis t. III* (vol. 12), 101–165; Martyrology of Usuard (9th century).
5. ↑  Guiley, Rosemary (2001). *The Encyclopedia of Saints*. m/s. 129. ISBN 978-1438130262. George was an historical figure. According to an account by Metaphrastes, he was born in Cappadocia (in modern Turkey) to a noble Christian family; his mother was Palestinian.
6. ↑  Heylin, A (1862), *The Journal of Sacred Literature and Biblical Record*, **1**, m/s. 244. Darch, John H (2006), *Saints on Earth*, Church House Press, m/s. 56, ISBN 978-0-7151-4036-9. Walter, Christopher (2003), *The Warrior Saints in Byzantine Art and Tradition*, Ashgate Publishing, m/s. 112, ISBN 1-84014-694-X.
7. ↑  "Saint George", *Catholic Encyclopedia*, it is not improbable that the apocryphal Acts have borrowed some incidents from the story of the Arian bishop.
8. ↑  Hackwood, Fred (2003), *Christ Lore the Legends, Traditions, Myths*, Kessinger Publishing, m/s. 255, ISBN 0-7661-3656-6.
9. ↑  Butler, Alban (2008), *Lives of the Saints*, ISBN 1-4375-1281-X.:166
10. ↑  Michael Collins, *St George and the Dragons: The Making of English Identity* (2018), p. 129.
11. ↑  Scott B. Noegel, Brannon M. Wheeler. *The A to Z of Prophets in Islam and Judaism*. Rowman & Littlefield. m/s. 313.
12. ↑  Seal, Graham (2001), *Encyclopedia of folk heroes*, m/s. 85, ISBN 1-57607-216-9.
13. ↑  Hinds, Kathryn (2001), *Medieval England*, Marshall Cavendish, m/s. 44, ISBN 0-7614-0308-6.
14. ↑  Morgan, Giles (2017). *St George: The patron saint of England* (dalam bahasa Inggeris). Oldcastle Books. ISBN 978-1843449676.
15. ↑  Fargher, Brian L. (1996). *The Origins of the New Churches Movement in Southern Ethiopia: 1927–1944* (dalam bahasa Inggeris). Brill. ISBN 978-9004106611.
16. ↑  Gabidzashvili, Enriko (1991), *Saint George: In Ancient Georgian Literature*, Tbilisi, Georgia: Armazi – 89.
17. ↑  Foakes-Jackson, FJ (2005), *A History of the Christian Church*, Cosimo, m/s. 556, ISBN 1-59605-452-2.
18. ↑  Eastmond, Antony (1998), *Royal Imagery in Medieval Georgia*, Penn State Press, m/s. 119, ISBN 0-271-01628-0.
19. ↑  Hock, Hans Henrich; Zgusta, Ladislav (1997). *Historical, Indo-European, and Lexicographical Studies*. Walter de Gruyter. m/s. 211. ISBN 978-3110128840.
20. ↑  Mikaberidze, Alexander (2015). *Historical Dictionary of Georgia* (ed. 2). Rowman & Littlefield. m/s. 3. ISBN 978-1442241466.

Pautan luar
-----------

* *St. George and the Dragon*, free illustrated book based on 'The Seven Champions' by Richard Johnson (1596)
* St. George
* St. George and the Dragon: An Introduction
* The St George Orthodox Military Association
* The Feast of Saint George
* St. George, Martyr - Christian Iconography
* Of St. George, Martyr dalam manuskrip Legenda Aurea terjemahan bahasa Inggeris Caxton